CELEX: 32018D0997
Language: hu
Date: 2018-07-13 00:00:00
Title: A Tanács (KKBP) 2018/997 határozata (2018. július 13.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról

16.7.2018   
            
            
               HU
            
            
               Az Európai Unió Hivatalos Lapja
            
            
               L 178/7
            
         A TANÁCS (KKBP) 2018/997 HATÁROZATA
   (2018. július 13.)
   az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. július 16-án elfogadta a 2012/392/KKBP határozatot (1), amely létrehozza az Európai Unió nigeri KBVP-misszióját (EUCAP Száhel Niger) azzal a céllal, hogy támogassa Niger biztonsági ágazatbeli szereplőinek kapacitásépítését a terrorizmus és a szervezett bűnözés elleni küzdelem érdekében.
            
         
               (2)
            
            
               A Tanács 2016. július 18-án elfogadta a (KKBP) 2016/1172 határozatot (2), amellyel 2018. július 15-ig meghosszabbította az EUCAP Száhel Nigert. 2017. július 11-én a Tanács elfogadta a (KKBP) 2017/1253 határozatot (3), amellyel 2018. július 15-ig pénzügyi referenciaösszeget határozott meg az EUCAP Száhel Niger számára.
            
         
               (3)
            
            
               Az EUCAP Száhel Nigert és annak referenciaösszegét 2018. szeptember 30-ig meg kell hosszabbítani.
            
         
               (4)
            
            
               A 2012/392/KKBP határozatot ezért ennek megfelelően módosítani kell.
            
         
               (5)
            
            
               Az EUCAP Száhel Niger végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés 21. cikkében meghatározott célkitűzések elérését,
            
         ELFOGADTA EZT A HATÁROZATOT:
   1. cikk
   A 2012/392/KKBP határozat a következőképpen módosul:
   
               1.
            
            
               a 13. cikk (1) bekezdésének utolsó albekezdése helyébe a következő szöveg lép:
               „Az EUCAP Száhel Niger misszióval járó kiadások fedezésére szánt pénzügyi referenciaösszeg a 2017. július 16. és 2018. szeptember 30. közötti időszakra 31 000 000 EUR.”;
            
         
               2.
            
            
               a 16. cikkben a második mondat helyébe a következő szöveg lép:
               „Ezt a határozatot 2018. szeptember 30-ig kell alkalmazni.”
            
         2. cikk
   Ez a határozat az elfogadásának napján lép hatályba.
   Ezt a határozatot 2018. július 16-tól kell alkalmazni.
   
      Kelt Brüsszelben, 2018. július 13-án.
      
         
            a Tanács részéről
         
         
            az elnök
         
         H. LÖGER
      
   
   
      (1)  A Tanács 2012/392/KKBP határozata (2012. július 16.) az Európai Unió nigeri KBVP-missziójáról (EUCAP Száhel Niger) (HL L 187., 2012.7.17., 48. o.).
   
      (2)  A Tanács (KKBP) 2016/1172 határozata (2016. július 18.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról (HL L 193., 2016.7.19., 106. o.).
   
      (3)  A Tanács (KKBP) 2017/1253 határozata (2017. július 11.) az Európai Unió nigeri KBVP-missziójáról (EUCAP Száhel Niger) szóló 2012/392/KKBP határozat módosításáról (HL L 179., 2017.7.12., 15. o.).